L 45/1460
MT
Il-Ġurnal Uffiċjali tal-Unjoni Ewropea
24.2.2022
IL-KUMMISSJONI PROĠETTI PILOTA
KAPITOLU PP 07 — INVESTIMENT FIN-NIES, FIL-KOEŻJONI SOĊJALI U FIL-VALURI (ikompli) PP 07 21
(ikompli)
PP 07 21 05
(ikompli) Kummenti Din l-approprjazzjoni hija maħsuba biex tkopri l-impenji li għad iridu jiġu saldati mis-snin preċedenti skont il-proġett pilota.
Hija ħaġa ta' tħassib fuq firxa wiesgħa li l-avvanzi teknoloġiċi (speċjalment fl-era tal-intelliġenza artifiċjali) jistgħu joħolqu l-qgħad.
Madankollu, għalkemm jistgħu jintilfu ħafna impjiegi, oħrajn ġodda se jinħolqu.
Il-gaming qed jittrasforma l-kultura tagħna u qed jiddefinixxi mill-ġdid il-modi li bihom iż-żgħażagħ jikkunsmaw id-divertiment.
Il-gaming qed isir rapidament il-mezz ta' komunikazzjoni l-aktar importanti u influwenti ta' żminijietna.
Illum hemm 'il fuq minn 2,5 biljun gamer mad-dinja kollha li fl-2019 nefqu USD 152,1 biljun fuq il-logħob.
Dawn iċ-ċifri qed jikbru sena wara sena b'rati qrib aktar minn 10 %.
Fl-Ewropa, 54 % tal-popolazzjoni tal-Unjoni jilagħbu l-logħob tal-kompjuter, li huwa ugwali għal madwar 250 miljun plejer fl-Unjoni u medja ta' ħin ta' logħob tagħhom huwa ta' 8,7 sigħat.
Il-logħbiet mhumiex biss potenzjal enormi ekonomiku u kulturali, iżda l-mezz ta' komunikazzjoni soċjali ġdid fejn persuni jinġabru flimkien għal kwalunkwe raġuni.
B'hekk jitgħallmu, jiksbu konnessjoni ma' oħrajn, jesprimu ruħhom, jaqsmu bejniethom l-għarfien u l-esperjenzi, u anke jiġu introdotti għal xogħol u attivitajiet ekonomiċi ġodda.
L-attivitajiet tal-isport qed jinfirxu b'mod tremend u qed jibdew jikkompetu ma' avvenimenti sportivi tradizzjonali.
Fl-2019, aktar minn 100 miljun ruħ segwew il-Kampjonat Dinji "League of Legends", u b'hekk ikkonsolidaw mhux biss postu bħala l-isport elettroniku l-aktar popolari iżda bħala waħda mill-avvenimenti kulturali l-aktar popolari fiddinja.
Eżempju ieħor tal-qawwa tal-gaming huwa Roblox, dinja interattiva magħmula mill-blokok li tippermetti lillprogrammers żgħażagħ jaqilgħu l-għajxien billi joħolqu u jaqsmu bejniethom il-logħob f'komunità ta' 'l fuq minn 120 miljun plejer.
Din ħabbret is-seba' ċerimonja annwali tal-Bloxy Awards li tiġi organizzata fid-dinja tal-logħob ta' Roblox; hija attirat aktar minn 4 miljun plejer fl-istess ħin waqt il-mument bl-ogħla numru ta' plejers, u ġġenerat USD 100 000 għal organizzazzjonijiet mingħajr profitt.
Mill-osservazzjoni sempliċi tal-fatti u ħarsa lejn l-impatt kbir li l-logħob tal-kompjuter diġà qed ikollu fuq il-ġeneraz­ zjonijiet attwali, jidher li huwa pjuttost urġenti għall-gvernijiet tagħna u għal dawk li jfasslu l-politika li jifhmuh aħjar, u li jitgħallmu kif l-Ewropa tista' tiżvolġi rwol aktar intelliġenti u attiv mhux biss bl-użu tiegħu iżda wkoll bil-ħolqien tiegħu.
Miżuri u eżiti Dan il-proġett pilota se joħloq network interdixxiplinari Ewropew ta' esperti, ħassieba u mexxejja li huma lesti jaqsmu l-viżjoni tagħhom dwar il-valur u l-potenzjal tal-gaming fil-ġejjieni tas-soċjetà, il-kultura tagħna u l-ekonomija tagħna.
In-network se jorganizza serje ta' laqgħat ta' skambju mal-partijiet ikkonċernati tas-setturi ewlenin u l-gruppi ta' influwenza f'oqsma bħall-politika, il-finanza, il-liġi, l-edukazzjoni, il-kultura, ix-xjenza u s-saħħa, bl-intenzjoni li tissawwar aġenda Ewropea għall-logħob.
Sabiex tiġi ppreservata l-indipendenza sħiħa tad-diskussjonijiet u l-konklużjonijiet kollha, huwa importanti li n-network mill-bidu jibqa' barra mill-influwenza ta' entitajiet u lobbies xprunati mill-interessi ta’ kummerċ u l-ekonomija.
Dan ifisser li l-membri se jipparteċipaw fil-livell personali u ma jirrappreżentawx kumpanija jew organizzazzjoni partikolari L-osservazzjonijiet u l-konklużjonijiet ta' dawn il-laqgħat kollha se jwasslu għal rapporti li jistgħu jiġu kondiviżi u li se jindikaw oqsma strateġiċi ta' kollaborazzjoni bejn l-industrija tal-logħob u s-settur pubbliku, partikolarment fil-livell Ewropew, sabiex jippromwovu l-fehim tal-opportunitajiet u l-isfidi quddiemna għas-settur Ewropew tal-logħob talkomputer.
PP 07 21 07
Proġett pilota — Introjtu Universali Bażiku (BIG) — kards ta' ħlas elettroniku għall-persuni marġinalizzati Strument finanzjarju u politiku innovattiv li jippermetti l-persuni f'sitwazzjoni ta' faqar estrem li jaċċedu b'mod aktar effikaċi għall-benefiċċji soċjali